Coba jelasin Hujan turun dengan lebat. dari Perhimpunan Bersih 2007 dalam bahasa melayu dong

Peserta perhimpunan enggan bersurai walaupun Pasukan Simpanan Persekutuan (FRU) cuba menyuraikan mereka dengan semburan air dan gas pemedih mata. Akhirnya pihak berkuasa membenarkan memorandum diserahkan kepada wakil Istana Negara.

Seramai 10 wakil termasuk Ketua Pembangkang Lim Kit Siang, Penasihat Parti Keadilan Rakyat (PKR) Datuk Seri Anwar Ibrahim, Presiden PKR Datin Seri Dr Wan Azizah Wan Ismail dan Presiden PAS Datuk Seri Abdul Hadi Awang menyerahkan memorandum itu kepada Istana Negara.

Yang di-Pertuan Agong Tuanku Mizan Zainal Abidin tiada di Istana Negara kerana berada di Terengganu bagi merasmikan Kejohanan Kuda Lasak Piala Sultan Terengganu 2007 di Setiu, Terengganu.

Pada 11 November 2007, Datuk Seri Abdullah Ahmad Badawi berpendapat, pihak pembangkang cuba mengheret institusi raja . Timbalan Perdana Menteri, Datuk Seri Najib Tun Razak menyatakan pihak kerajaan boleh menghimpunkan lebih daripada itu. Datuk Zainuddin Maidin kesal dengan laporan al-Jazeera yang mengambil sumber maklumat dari laman blog yang pro DAP.

Pada 12 November 2007, dalam sidang Parlimen, Datuk Seri Mohamed Nazri bin Abdul Aziz mempertahankan kenyataan Datuk Seri Abdulah Ahmad Badawi.

Pada 16 November 2007, pihak Istana Negara membuat kenyataan rasmi kepada pihak media bahawa baginda Yang di-Pertuan Agong tidak memperkenankan perhimpunan ini.

Pada 17 November 2007, Sultan Pahang, Sultan Ahmad Shah menyatakan sebagai tidak manis dan satu fitnah jika Tuanku Mizan Zainal Abidin dan Istana Negara memperkenankan perhimpunan haram itu. Tidak elok nama Yang di-Pertuan Agong dibabitkan. Orang Islam tidak boleh menfitnah antara satu sama lain. Baginda yakin Tuanku mizan tidak terbabit sama sekali dengan perhimpunan berkenaan.